stanford-oval/wikipedia huggingface dataset:
สิบเสียงสี

ขุนนางขันทีที่มีอิทธิพลในรัชสมัยพระเจ้าเลนเต้
สิบเสียงสี ในภาษาจีนกลางเรียกว่า ฉือฉางชื่อ (จีน: 十常侍; พินอิน: Shí Chángshì) หรือที่รู้จักในคำเรียกว่า สิบขันที เป็นกลุ่มของขุนนางขันทีที่มีอิทธิพลในราชสำนักของพระเจ้าเลนเต้ (ครองราชย์ ค.ศ. 168 - ค.ศ. 189) จักรพรรดิจีนในยุคราชวงศ์ฮั่นตะวันออก แม้ว่าจะถูกเรียกว่าเป็นกลุ่มของคน 10 คน แต่จริง ๆ แล้วกลุ่มสิบเสียงสีประกอบด้วยขันทีจำนวน 12 คน และทุกคนดำรงตำแหน่งจงฉางชื่อ (中常侍; "ขุนนางผู้ถวายงานส่วนกลาง") ในราชสำนักของพระเจ้าเลนเต้
ขันทีทั้ง 12 คนได้แก่ เตียวเหยียง (張讓 จาง ร่าง), เตียวต๋ง (趙忠 เจ้า จง), เห้หุย (夏惲 เซี่ย ยฺหวิน), กุยเสง (郭勝 กัว เซิ่ง), ซุน จาง (孫璋), ปี้ หลัน (畢嵐), ลี่ ซง (栗嵩), ต๋วนกุย (段珪 ตฺว้าน กุย), เกา ว่าง (高望), จาง กง (張恭), หาน คุย (韓悝) และซ่ง เตี่ยน (宋典)
ช่วงเริ่มต้น

ขันทีสองคนคือ เตียวเหยียง (張讓 จาง ร่าง) และ เตียวต๋ง (趙忠 เจ้า จง) เริ่มรับราชการเป็นขันทีในราชสำนักของราชวงศ์ฮั่นโดยดำรงตำแหน่งจี่ชื่อเฉิงจง (給事省中) เตียวเหยียงมาจากเมืองเองฉวน  (潁川郡 อิ่งชฺวานจฺวิ้น; ปัจจุบันอยู่บริเวณเมืองสฺวี่ชาง มณฑลเหอหนาน) ส่วนเตียวต๋งมาจากเมืองอันเป๋ง (安平郡 อันผิงจฺวิ้น; ปัจจุบันอยู่บริเวณเมืองจี้โจว มณฑลเหอเป่ย์) ทั้งสองได้รับการเลื่อนตำแหน่งเป็นเสี่ยวหฺวังเหมิน (小黃門) ในรัชสมัยของพระเจ้าหวนเต้ (ฮั่นหฺวันตี้ ครองราชย์ ค.ศ. 146 - ค.ศ. 168) ในปี ค.ศ. 159 เตียวต๋งได้เข้าร่วมรัฐประหารโค่นล้มอำนาจของเหลียง จี้ซึ่งเป็นขุนพลทรงอิทธิพลที่ผูกขาดอำนาจรัฐได้ผลเป็นสำเร็จ พระเจ้าหวนเต้จึงมอบบรรดาศักดิ์ให้เตียวต๋งเป็นโตฺวเซียงโหฺว (都鄉侯) ในปี ค.ศ. 165 เตียวต๋งได้รับการเลื่อนบรรดาศักดิ์เป็นกวนไล่เหา (關內侯 กวานเน่ย์โหฺว) ได้รับเบี้ยหวัดเงินปีประจำปีเป็นข้าว 1,000 หู
ในรัชสมัยพระเจ้าเลนเต้

ในรัชสมัยพระเจ้าเลนเต้ (ครองราชย์ ค.ศ. 168–189) เตียวต๋งและเตียวเหยียงขึ้นมามีตำแหน่งเป็นจงฉางชื่อ (中常侍) และได้รับพระราชทานบรรดาศักดิ์เป็นโหฺว (พระยา) ขันทีทั้งสองยังเป็นมิตรกับอีกสองขันทีผู้ทรงอิทธิพลได้แก่ เทาเจียด (曹節 เฉา เจี๋ย; เสียชีวิต ค.ศ. 181) และหวัง ฝู่ (王甫; เสียชีวิต ค.ศ. 179) หลังจากเทาเจียดเสียชีวิต เตียวต๋งได้รับการแต่งตั้งเป็นขุนนางมหาดเล็กของฮองเฮา (大長秋 ต้าฉางชิว). ในขณะนั้น เตียวเหยียงและเตียวต๋ง พร้อมด้วยขุนนางขันทีอีกสิบคนได้แก่ เห้หุย (夏惲 เซี่ย ยฺหวิน), กุยเสง (郭勝 กัว เซิ่ง), ซุน จาง (孫璋), ปี้ หลัน (畢嵐), ลี่ ซง (栗嵩), ต๋วนกุย (段珪 ตฺว้านกุย), เกา ว่าง (高望), จาง กง (張恭), หาน คุย (韓悝) และซ่ง เตี่ยน (宋典) ต่างก็ดำรงตำแหน่งจงฉางชื่อ (中常侍) และอีกทั้งยังมีบรรดาศักดิ์เป็นโหฺว ญาติสนิทมิตรสหายของขันทีเหล่านี้ซึ่งกระจายอยู่ในหลายเมืองของอาณาจักรฮั่นก็มีชื่อเสียงที่ไม่ดีจากการฉ้อราษฎร์บังหลวง
ในรัชสมัยพระเจ้าเลนเต้ > กบฏโพกผ้าเหลือง

ข้อมูลเพิ่มเติม: กบฏโพกผ้าเหลือง
เมื่อกบฏโพกผ้าเหลืองก่อการจลาจลในปี ค.ศ. 184 ขุนนางชื่อเตียวกิ๋น (張鈞 จาง จฺวิน) เขียนฎีกาถวายพระเจ้าเลนเต้กล่าวโทษสิบเสียงสีและญาติสนิทมิตรสหายในความผิดฐานฉ้อราษฎร์บังหลวงอันเป็นเหตุทำให้ราษฎรไม่พอใจจนนำไปสู่การก่อกบฏ เตียวกิ๋นแนะนำพระเจ้าเลนเต้ให้ประหารสิบเสียงสีและประกาศความผิดของสิบเสียงสีให้ทั่วอาณาจักรฮั่นเพื่อระงับความไม่พอใจของราษฎร
เมื่อพระเจ้าเลนเต้นำฎีกาของเตียวกิ๋นให้เหล่าขันทีอ่าน ขันทีเหล่านั้นถอดหมวกและรองเท้าออก แล้วคุกเข่าอ้อนวอนพระเจ้าเลนเต้ให้กักขังพวกตน อีกทั้งยังแสดงความเต็มใจที่จะบริจาคทรัพย์สมบัติของตนไว้เป็นทุนให้ทหารในการปราบปรามกบฏ พระเจ้าเลนเต้มีรับสั่งให้เหล่าขันทีสวมหมวกและรองเท้าและให้ยังคงตำแหน่งดังเดิม จากนั้นพระองค์ทรงตำหนิเตียวกิ๋นว่า "เหลวไหล สิบเสียงสีจะไม่มีคนดีสักคนเชียวหรือ"  เตียวกิ๋นถวายฎีกาอีกฉบับที่มีเนื้อความคล้ายคลึงกับฉบับก่อนหน้า แต่ฎีกาฉบับนี้ไม่ถูกส่งไปถึงพระเจ้าเลนเต้  จากนั้นพระเจ้าเลนเต้มีรับสั่งให้เสนาบดีตุลาการ (廷尉 ถิงเว่ย์) และราชเลขาธิการ (御史 อฺวี่ฉื่อ) ทำการสืบเรื่องเตียวก๊กและลัทธิไท่ผิง (太平道 ไท่ผิงเต้า) ซึ่งเป็นผู้ริเริ่มกบฏโพกผ้าเหลือง เตียวเหยียงและเหล่าขันทีได้ลอบสั่งขุนนางเหล่านั้นให้ใส่ร้ายเตียวกิ๋นฐานเข้ารีตกับลัทธิไท่ผิง เตียวกิ๋นถูกจับขังคุกและถูกทรมานจนกระทั่งตายในคุก
ที่จริงแล้วเป็นเหล่าขันทีเองที่ลอบติดต่อร่วมมือกับเตียวก๊ก หลังจากขันทีสองคนชื่อฮองสี (封諝 เฟิงซฺวี) และสฺวีเฟิ่ง (徐奉) ถูกจับได้และถูกประหาร พระเจ้าเลนเต้ผู้ทรงพิโรธได้ตรัสตำหนิเหล่าขันทีว่า "พวกเจ้าพูดอยู่บ่อยครั้งว่าเหล่าขุนนางทำแต่ความผิด บ้างก็ถูกกักขัง บ้างก็ถูกประหาร บัดนี้ก็มีขุนนางที่พิสูจน์ตนแล้วว่ามีคุณงามความดีต่อแผ่นดิน ในขณะที่พวกเจ้าสมคบคิดกับเตียวก๊ก ใครกันแน่ที่ข้าควรประหาร" เหล่าขันทีอ้อนวอนร้องขอชีวิตและโยนความผิดให้ขันทีหวังฝู่ (王甫) และเหาลำ (侯覽 โหฺวหล่าน) ว่าเป็นผู้กระทำการ พระเจ้าเลนเต้จึงปล่อยเหล่าขันทีให้พ้นผิด
ในนิยายสามก๊ก

สิบเสียงสีปรากฏเป็นกลุ่มตัวละครในช่วงต้นของนวนิยายจีนอิงประวัติศาสตร์เรื่องสามก๊ก ซึ่งมีเค้าโครงจากเหตุการณ์ในประวัติศาสตร์จีนปลายยุคราชวงศ์ฮั่นตะวันออกไปสู่การสิ้นสุดของราชวงศ์และนำไปสู่ยุคสามก๊ก ขันที่ในกลุ่มสิบเสียงสีที่ปรากฏชื่อในวรรรกรรมสามก๊ก ได้แก่:
เทาเจียด (曹節 เฉา เจี๋ย)
เตียวต๋ง (趙忠 เจ้า จง)
เตียวเหยียง (張讓 จาง ร่าง)
ฮองสี (封諝 เฟิง ซฺวี)
ต๋วนกุย (段珪 ตฺว้าน กุย)
เหาลำ (侯覽 โหฺว หล่าน)
เกียนสิด หรือ เกนหวน (蹇碩 เจี่ยน ชั่ว)
เห้หุย (夏惲 เซี่ย ยฺหวิน)
กุยเสง หรือ ก๊กเสง (郭勝 กัว เซิ่ง)
เทียควง หรือ เชียกง (程曠 เฉิง คว่าง)
ขันทีห้าคนในจำนวนสิบคนนี้ ตามข้อเท็จจริงทางประวัติศาสตร์ไม่ได้อยู่ในกลุ่มสิบเสียงสี เทียควงเป็นตัวละครสมมติ (ในบันทึกประวัติศาสตร์มีขันทีชื่อเฉิง หฺวาง (程璜) [มีบทบาทในช่วง ค.ศ. 126–189] ในรัชสมัยพระเจ้าเลนเต้ ชื่อตัวเขียนด้วยอักษร 璜 คล้ายกับ 曠 ที่เป็นชื่อตัวของเทียควง) ฮองสีและเกียนสิดมีตัวตนจริงในประวัติศาสตร์ แต่ไม่ปรากฏชื่อในกลุ่มสิบเสียงสีตามที่ระบุไว้ในโฮ่วฮั่นชู (จดหมายเหตุราชวงศ์ฮั่นยุคหลัง) เหาลำและเทาเจียดเสียชีวิตในปี ค.ศ. 172 และ ค.ศ. 181 ตามลำดับ จึงไม่ปรากฏในเหตุการณ์ตามที่ระบุในวรรณกรรมสามก๊ก
ในวัฒนธรรมสมัยนิยม

สิบเสียงสีปรากฏในวิดีโอเกมส์ซีรีส์ ไดนาสตีวอริเออร์  ของค่ายเกมโคอี โดยเฉพาะใน ไดนาสตีวอริเออร์ 4: Xtreme Legends (โหมดเนื้อเรื่องของตั๋งโต๊ะ), ไดนาสตีวอริเออร์ 5: Xtreme Legends และ ไดนาสตีวอริเออร์ 8: Xtreme Legends (โหมดเนื้อเรื่องของลิโป้)
ดูเพิ่ม

รายชื่อบุคคลในยุคสามก๊ก
บลูแอนด์โกลด์ มาคอว์

| บลูแอนด์โกลด์ มาคอว์ |
| --- | --- |

เพศผู้

เพศเมีย ทั้งสองตัวอยู่ในสวนนกจูรง
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: Psittaciformes Psittaciformes
วงศ์:: Psittacidae Psittacidae
สกุล:: Ara Ara (Linnaeus, 1758)
สปีชีส์:: Ara ararauna
ชื่อทวินาม
Ara ararauna (Linnaeus, 1758)


  ขอบเขต
ชื่อพ้อง
 Psittacus ararauna Linnaeus, 1758
บลูแอนด์โกลด์ มาคอว์ (อังกฤษ: blue-and-gold macaw) เป็นนกมาคอว์ขนาดใหญ่ มีความยาวประมาณ 76-85 เซนติเมตร บลูแอนด์โกลด์ มาคอว์มีสีสันที่สวยงาม สามารถพบได้ในทวีปอเมริกาใต้ ในแถบประเทศ โบลิเวีย,บราซิล,เปรู เป็นต้น
ลักษณะ

บลูแอนด์โกลด์ มาคอว์ มีความยาวตั้งแต่หัวถึงปลายหางประมาณ 76-85 เซนติเมตร มีน้ำหนักประมาณ 700-1300 กรัม บลูแอนด์โกลด์ มาคอว์ลำตัวมีสีฟ้า ท้องมีสีเหลืองสดใส หางมีสีฟ้า ส่วนหัวด้านบนมีสีเขียว จะงอยปากสีดำ ขนบริเณใต้จะงอยปากมีสีดำ ใบหน้าเป็นหนังสีขาวมีขนเส้นเล็กๆสีดำขึ้นรอบดวงตาประมาณ 4-5 แถว ขามีสีเทาหรือดำ
พฤติกรรม

บลูแอนด์โกลด์ มาคอว์ จัดเป็นนกแก้วที่มีเสียงร้องดัง และมักเลือกที่จะทำรังตามโพรงไม้ใหญ่ ๆ โดยใช้วิธีแทะหรือขุดโพรงไม้จำพวกไม้เนื้ออ่อน หรืออาจเลือกใช้โพรงไม้ที่เก่าต่าง ๆ บลูแอนด์โกลด์ มาคอว์เวลาออกหาอาหารจะบินกันเป็นกลุ่มประมาณ10-20ตัว อาหารของบลูแอนด์โกลด์ มาคอว์ ได้แก่ ผลไม้นานาชนิด,ดินโป่ง,ปาล์ม เป็นต้นบลูแอนด์โกลด์ มาคอว์ จะวางไข่ครั้งละ 2-4 ฟอง และจะใช้เวลาฟัก ประมาณ 27-28 วัน และ ประมาณ80-90 วัน ขนจะขึ้นเต็มตัว
อ่านเพิ่ม

Doane, Bonnie Munro & Qualkinbush, Thomas (1994): My parrot, my friend : an owner's guide to parrot behavior. Howell Book House, New York. ISBN 0-87605-970-1
Hilty, Steven L. (2003): Birds of Venezuela. Christopher Helm, London. ISBN 0-7136-6418-5
Forshaw, J.M. Parrots of the World. New Jersey. T.F.H. Publications Inc. 1978. ISBN 0-87666-959-3
แหล่งที่มาข้อมูล

ข้อมูลที่เกี่ยวข้องกับ Ara ararauna ที่วิกิสปีชีส์
World Parrot Trust Parrot Encyclopedia – Species Profile
Blue-and-yellow macaw videos, photos & sounds on the Internet Bird Collection.
| --- | --- |
การแยกแยะหน่วยอนุกรมวิธาน:  Wikidata: Q205477  Wikispecies: Ara ararauna  ADW: Ara_ararauna  BirdLife: 22685539  BOLD: 110433  eBird: baymac  EoL: 45510823  GBIF: 5959231  iNaturalist: 19018  IRMNG: 10188723  ITIS: 177661  IUCN: 22685539  NBN: NHMSYS0020788981  NCBI: 9226  Species+: 3879  Xeno-canto: Ara-ararauna 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล 
Ara ararauna
วัดสนามไชย (จังหวัดสุพรรณบุรี)

สำหรับวัดสนามไชยแห่งอื่น ดูที่ วัดสนามไชย
| วัดสนามไชย |
| --- | --- |


ที่ตั้ง: ตำบลสนามชัย อำเภอเมืองสุพรรณบุรี จังหวัดสุพรรณบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสนามไชย ตั้งอยู่ หมู่ที่ 5 ตำบลสนามชัย อำเภอเมืองสุพรรณบุรี จังหวัดสุพรรณบุรี มีเนื้อที่ประมาณ 57 ไร่
ปี พ.ศ. 1706 สร้างเจดีย์ประธานขนาดใหญ่ 1 องค์ อุโบสถอยู่ทางทิศตะวันออก เจดีย์ประธานอยู่กลางและทิศตะวันตกมีกำแพงแก้วรายรอบ รวมทั้งเจดีย์ บริวาร ทรงสัณฐานเป็นเจดีย์ 16 เหลี่ยม ซ่อมแซมถึง 3 ในสมัย ตั้งแต่ ทวารวดี อู่ทอง และอยุธยา
ภายในเจดีย์

มีคูหาบรรจุอัฐิธาตุของทหารในสงคราม คราวหนึ่ง เจดีย์นี้จึงได้ชื่อว่า "เจดีย์ทหารนิรนาม" ปัจจุบันองค์เจดีย์และบริวารสถาน ได้รับการบูรณะจากกรมศิลปากร แล้วอาณา บริเวณขุดร่องน้ำ โดยรอบ
ก่อนปี พ.ศ. 1746 สร้างวัดสนามไชย  อยู่ริมแม่น้ำสุพรรณบุรีฝั่งตะวันออก จากพงศาวดารเหนือเล่าว่า พระเจ้า กาแต ทรงให้มอญน้องผู้เป็นญาติสร้างขึ้นพร้อมกับบูรณะวัดป่าเลไลยก์ สันนิษฐานว่า พบซากเจดีย์ขนาดใหญ่และกำแพงแก้วพร้อมเจดีย์บริวารเล็กๆทั้งสี่ทิศ
ปี พ.ศ. 2504กรมศิลปากร ขุดแต่งองค์เจดีย์ ภายในกลวง พบอัฐิธาตุป่นปนกับเถ้าถ่านจำนวนมากบรรจุไว้ในองค์เจดีย์ นักโบราณคดี ให้ข้อสันนิษฐานและคำอธิบายว่า เจดีย์วัดสนามไชย เป็นเจดีย์ 16 เหลี่ยม กว้างด้านละ 48 เมตร ยาวด้านละ 62 เมตร สันนิษฐานจากศิลปะการก่อสร้างว่ามีการสร้างซ้อนกันอย่างน้อย 2 สมัย ตั้งแต่สมัยทวารวดี - สมัยอู่ทอง (คือช่วงปลายทวารวดีต่อสมัยอยุธยา) และ สมัยอยุธยา
มาสค์ไรเดอร์ดีเคด ออลไรเดอร์ ปะทะ ไดช็อกเกอร์

มาสค์ไรเดอร์ดีเคด ออลไรเดอร์ ปะทะ ไดช็อกเกอร์ (ญี่ปุ่น: 劇場版 仮面ライダーディケイド オールライダー対大ショッカー; โรมาจิ: Gekijōban Kamen Raidā Dikeido: Ōru Raidā tai Daishokkā) เป็นภาพยนตร์จากมาสค์ไรเดอร์ดีเคดออกฉายเมือวันที่ 8 สิงหาคม ค.ศ. 2009 ควบกับ ขบวนการซามูไร ชินเคนเจอร์ ภาคจอเงิน ศึกสงครามที่สำคัญ
เน็ตมูวี่ > ออลไรเดอร์ ซูเปอร์สปินออฟ

เน็ตมูวี่ มาสค์ไรเดอร์ดีเคด ออลไรเดอร์ ซูเปอร์สปินออฟ (ญี่ปุ่น: ネット版仮面ライダーディケイド オールライダー超スピンオフ; โรมาจิ: Nettoban Kamen Raidā Dikeido: Ōru Raidā Sūpā Supin'ofu) เป็นภาพยนตร์ที่ฉายทางระบบอินเทอร์เน็ตและโทรศัพท์มือถือในประเทศญี่ปุ่นโดยเป็นก่อนช่วงหนังที่ออกฉายในวันที่ 8 สิงหาคม เนื้อหาของในแต่ละตอนนั้นมีเนื้อหาที่ตลกผสมรายการเกมส์โชว์ด้วยกันและเกี่ยวกับความรู้เรื่องไรเดอร์โดยตัวละครที่ปรากฏในเรื่องคือ สึคาสะ, นัตสึมิ, ยูสุเกะ และไดคิ ส่วนพิธีกรคือ นารุทาคิและคุณ ซุซุมูระ เคนอิจิ โดยเน็ตมูวี่นั้นเริ่มฉายและดาวน์โหลดทางระบบอินเทอร์เน็ตเมื่อวันที่ 17 กรกฎาคม ค.ศ. 2009
เน็ตมูวี่ > รายชื่อตอน

"ร้องเรียน! คาเมนไรเดอร์แท็คเกิ้ล!!" (陳情！仮面ライダータックル!!)
"ร้องเรียน! ชิน. คาเมนไรเดอร์ บทที่ 1!!" (陳情！真・カメンライダー第1章!!)
"ร้องเรียน! ดิเอนด์ ซูเปอร์แมชชีนในตำนาน!!" (陳情！ディエンド超マシン伝説!!)
"ร้องเรียน! เดเนบ อยากมีซอฟบี้!!" (陳情！デネブだってソフビがほしい!!)
"เช็ค! ไฟซ์ VS ซอสเผ็ดน้อย!!" (チェック！ファイズ VS 辛口ジョーズ!!)
"เช็ค! คิบะ VS ปีศาจฟักทอง!!" (チェック！キバ VS 小悪魔カボチャ!!)
"เช็ค! ผลประโยชน์ของฮิบิกิ MAZIORA!!" (チェック！響鬼のお役立ちマジョーラ!!)
"เช็ค! เดนโอเบลท์ สัญลักษณ์ตัว T!?" (チェック！電王のベルトはゆるＴくまＴ?!)
"เช็ค! การโต้กลับของพิงค์ , ดีเคด SOS!!" (チェック！ピンクの逆襲、ディケイドＳＯＳ!!)
"เรื่องจริง! หน้ากากของดีเคด ถูกเปิดเผย!!" (実録！ディケイドの仮面をあばけ!!)
"Gachi! งานกีฬาเฮย์เซย์ไรเดอร์!!! (ภาคต้น) (ภาคจบ)" (ガチ！平成ライダー運動会!!! (前編)(後編))
"Gachi! งานกีฬาโชวะไรเดอร์!!! (ภาคต้น) (ภาคจบ)" (ガチ！昭和ライダー運動会!!! (前編)(後編))
"ฉะนั้น! ทาคาอิวะ เซจิ ตัวตนที่น่าสะพรึงกลัว?" (どれだ！高岩成二 恐怖の正体？)
"ฉะนั้น! เอย์โตคุ เอ็ทโตะ (8) คุง ที่ควรระวัง?" (どれだ！永徳 ８くんにご用心？)
"ฉะนั้น! โอคาโมโตะ จิโร่ ท่าไม้ตายแห่งการไดเอท!!" (どれだ！岡元次郎 必殺ダイエット!!)
"ฉะนั้น! วาตานาเบะ จุน ตัวตนของเด็กน้อยＸ?" (どれだ！渡辺淳 チャイルドＸの正体は？)
"ฉะนั้น! โทมินากะ เคนจิ  การโต้กลับของบั้นท้ายอันงดงาม !!" (どれだ！富永研司 美尻の復しゅう!!)
"คำถาม! จงแยกแยะค วามต่างของไรเดอร์หมายเลข 1!!" (クイズ！１号ライダーを見分けろ!!)
"คำถาม! ความลับอย่างเดียวของอาวุธไรเดอร์!!" (クイズ！武器ライダー秘密のかたみ!!)
"สำรวจ! จงดู 、สำรวจน้ำหนักเมื่อขับขี่!!" (検定！見たか、乗ったぞ体重計!!)
"สำรวจ! สิ่งที่ไรเดอร์มีเหมือนกัน!!" (検定！そっくりさんライダー現る!!)
"สำรวจ! กลยุทธ์ครั้งใหญ่ พาหนะเหล่าไรเดอร์!!" (検定！ライダー乗り物大作戦!!)
"คำถาม! นับจำนวนดีเคด!!" (クイズ！ディケイドを数えろ!!)
"แปลงร่าง! จงจ้องมองกล้องแบบไรเดอร์หมายเลข 1!!" (変身！１号ライダーはカメラをにらめ!!)
"แปลงร่าง! จับตาดูผู้ชายคนนั้นคือแอมาซอน!!" (変身！アマゾンは男を見せろ!!)
"แปลงร่าง! การตั้งท่าวายุนินจาแบบคูกะ!!" (変身！クウガは忍風を吹かせるな!!)
"แปลงร่าง! เปลี่ยนท่าตัดแบบริวคิ!!" (変身！龍騎はカットを変えろ!!)
"แปลงร่าง! เลี่ยงชั่วโมงเร่งด่วนแบบเดนโอ!!" (変身！電王はラッシュアワーを避けろ!!)
"แปลงร่าง! หักการ์ดแบบดีเคด!!" (変身！ディケイドはカードを折るな!!)
"เช็ค! เทคนิคการสวมใส่เกคิเชนของ Ｗ (ดับเบิ้ล)!!" (チェック！Ｗの激チェン着回しテク!!)
เน็ตมูวี่ > ข้อเท็จจริงที่ปรากฏในเรื่อง

มาสค์ไรเดอร์ที่เป็นผู้หญิงเป็นตัวแรกคือมาสค์ไรเดอร์ฟามจากเรื่องมาสค์ไรเดอร์ริวคิแต่คนอื่นคิดว่ามนุษย์ไฟฟ้าแท็คเคิลมาสค์ไรเดอร์ที่เป็นผู้หญิงเป็นคนแรกทำให้เกิดความเข้าใจผิดจนกระทั่งได้เฉลยมา
คาเมนไรเดอร์ชิน เป็นมาสค์ไรเดอร์ที่ปรากฏตัวในภาพยนตร์รูปแบบวิดีโอหลังจากปรากฏตัวในรูปแบบภาพยนตร์แล้วทีมงานต้องการให้คาเมนไรเดอร์ชินปรากฏตัวในรูปแบบทีวีซีรีส์แต่ไม่ประสบผลสำเร็จอันเนื่องมาจากดีไซน์ของไรเดอร์ชินที่ดูรูปร่างน่ากลัวและธีมเนื้อหาที่รุนแรงทำให้คาเมนไรเดอร์ชินไม่ได้ปรากฏในรูปแบบทีวีซีรีส์แต่อย่างใด
แมชชีนดีเอนเดอร์ที่ปรากฏในตอนแท้จริงแล้วเป็นแมชชีนดีเคเดอร์ของมาสค์ไรเดอร์ดีเคดโดยเป็นการเล่นมุขสีเนกาทีฟของสีช็อกกิ้งพิงค์
เดเนบ เป็นตัวละครตัวเดียวในมาสค์ไรเดอร์เดนโอที่ไม่ได้ถูกออกจำหน่ายในรูปแบบซอฟบี้แต่อย่างใด ทว่าเดเนปกลับถูกผลิตสินค้าในรูปแบบต่างๆจนทำให้ทีวีซีรีส์ของมาสค์ไรเดอร์เดนโอจบลง ทีมงานโตเอะต้องการให้เดเนบถูกผลิตในรูปแบบซอฟบี้แต่ไม่สำเร็จเนื่องจากบทเดเนบไม่ค่อยมีบทบาทแต่เมื่อโชว คาเมนไรเดอร์เดนโอ & ดีเคด NEO เจเนเรชั่น ศึกเรือยักษ์โอนิงาชิมะ ใกล้จะฉายนั้นทีมงานจึงมีอนุมัติให้เดเนบเป็นซอฟบี้แต่ไม่สำเร็จเนื่องจากการยื่นเรื่องการผลิตซอฟบี้เดเนบกระทันหันและกำหนดการฉายภาพยนตร์ตามกำหนดการทำให้ไม่สามารถผลิตได้ทัน แต่ในที่สุดการผลิตซอฟบี้เดเนบได้รับการอนุมัติและเริ่มผลิตในปี 2010 โดยได้มีการผลิตเป็นสินค้าพิเศษสำหรับผู้ที่สั่งจองที่นั่งในเรื่อง คาเมนไรเดอร์ x คาเมนไรเดอร์ x คาเมนไรเดอร์ The Movie โชว เดนโอ ไทรโลจี
แท้จริงแล้วมาสค์ไรเดอร์ไฟซ์เป็นไรเดอร์ตัวแรกที่ได้รับรูปแบบดีไซน์จากปลาฉลามโดยเขาของไฟซ์นั้นมาจากครีบปลาฉลามและปากของไฟซ์ก็มาจากฟันของฉลาม แต่ก่อนที่ถูกเฉลยนั้นคนดูได้คิดว่ามาสค์ไรเดอร์ไฟซ์ได้รับดีไซน์มาจากแมลงหิ่งห้อยเนื่องจากมีแสงที่อยู่ในตัว
แหล่งข้อมูลอื่น

DCD-Shin.jp เก็บถาวร 2009-12-08 ที่ เวย์แบ็กแมชชีน - Official movie website hub (ญี่ปุ่น)
Kamen Rider Decade: All Riders vs. Dai-Shocker เก็บถาวร 2016-06-01 ที่ เวย์แบ็กแมชชีน - Official movie website (ญี่ปุ่น)
Kamen Rider Decade: All Riders Super Spin-Off - Official net movie website (ญี่ปุ่น)
| ด ค กภาพยนตร์ที่กำกับโดย โอซะมุ คาเนดะ |
| --- | --- |
ยุค 1990:  เกราะเหล็กบีไฟเตอร์ (ภาพยนตร์) (1995) 
ยุค 2000:  มาสค์ไรเดอร์เดนโอ & คิบะ ไคลแม็กซ์ เดกะ (2008)  ซาราบะ มาสค์ไรเดอร์เดนโอ ไฟนอล เค้าท์ดาวน์ (2008)  มาสค์ไรเดอร์ดีเคด ออลไรเดอร์ ปะทะ ไดช็อกเกอร์ (2009) 
ยุค 2010:  คาเมนไรเดอร์ x คาเมนไรเดอร์ x คาเมนไรเดอร์ เดอะมูวี่: โชวเดนโอไทรโลจี EPISODE RED ดวงดาวที่ส่องประกาย(สตาร์ทวินเคิล)ของเซโร่ (2010)  มาสค์ไรเดอร์ รวมพลังผ่ามิติกู้โลก Let's go Kamenrider (2011)  มหาศึกรวมพลังฮีโร่: คาเมนไรเดอร์ ปะทะ ซุปเปอร์เซนไต (2012)  ตำรวจอวกาศเกียบัน THE MOVIE (2012)  มาสค์ไรเดอร์ x ซูเปอร์เซนไท x ตำรวจอวกาศ ซูเปอร์ฮีโร่ไทเซน Z (2013)  คาเมนไรเดอร์ หมายเลข 1 (ภาพยนตร์) (2016)
สถานีแยกลำสาลี

ชานชาลาสถานี
สถานีแยกลำสาลี (อังกฤษ: Yaek Lam Sali station; รหัส: YL09) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์ในพื้นที่เขตบางกะปิ กรุงเทพมหานคร เป็นจุดเชื่อมต่อสถานีรถไฟฟ้าในเส้นทางรถไฟฟ้ามหานคร สายสีส้ม และสายสีน้ำตาลในอนาคต
ที่ตั้ง

สถานีแยกลำสาลีตั้งอยู่เหนือถนนศรีนครินทร์ บริเวณทิศใต้ของทางแยกลำสาลี ในพื้นที่แขวงหัวหมาก เขตบางกะปิ กรุงเทพมหานคร
รายละเอียด > สีสัญลักษณ์

ใช้สีเหลืองตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีเหลือง
รายละเอียด > รูปแบบ

เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง
รายละเอียด > ทางเข้า–ออก

ประกอบด้วยทางขึ้น–ลงปกติ ได้แก่
1 แยกลำสาลี,  แยกลำสาลี (อาคารเชื่อม, ลิฟต์)
2 ซอยรามคำแหง 56, ธนาคารกรุงไทย สาขาถนนศรีนครินทร์ (บันไดเลื่อน)
3 ซอยรามคำแหง 54 (บันไดเลื่อน)
4  แยกลำสาลี (อาคารเชื่อมพร้อมบันไดเลื่อนและลิฟต์)
รายละเอียด > แผนผัง

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสีเหลือง มุ่งหน้า สำโรง (ศรีกรีฑา) |
| U3 ชานชาลา  | ชานชาลา 2 | สายสีเหลือง มุ่งหน้า ลาดพร้าว (บางกะปิ) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1–4, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร |
| G ระดับถนน  | – | ป้ายรถประจำทาง,  แยกลำสาลี |
| B1 ชั้นขายบัตรโดยสารรถไฟฟ้าสายสีส้ม | ชั้นขายบัตรโดยสาร | ทางออก1-6, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร |
B1 ชั้นขายบัตรโดยสารรถไฟฟ้าสายสีส้ม:
การเชื่อมต่อกับระบบขนส่งมวลชนอื่นในอนาคต

ในอนาคตบริเวณแยกลำสาลีจะถือเป็นจุดเชื่อมต่อสำคัญของรถไฟฟ้า 3 สาย โดยนอกจากรถไฟฟ้าสายสีเหลืองและสายสีส้มแล้ว ในอนาคตจะมีสายสีน้ำตาลซึ่งใช้สถานีแยกลำสาลีเป็นสถานีปลายทางอีกหนึ่งสาย ในปัจจุบันโครงการสายสีน้ำตาลอยู่ระหว่างการออกแบบโครงการ เนื่องจากต้องพิจารณาหลายองค์ประกอบพร้อมกัน รวมถึงการเปลี่ยนสถานีแยกลำสาลีของสายสีเหลืองให้กลายเป็นสถานีร่วมอีกด้วย
มาย ลิตเติ้ล โพนี่ เดอะ มูฟวี่ (ภาพยนตร์ ค.ศ. 2017)

| มาย ลิตเติ้ล โพนี่ เดอะ มูฟวี่ |
| --- | --- |
กำกับ: เจย์สัน ธีส์เซน
บทภาพยนตร์:   เมแกน แม็คคาร์ธี  Rita Hsiao  Michael Vogel 
เนื้อเรื่อง:   Meghan McCarthy  โจ บัลลาริรี 
สร้างจาก: มายลิตเติ้ลโพนี่ มิตรภาพอันแสนวิเศษ โดย ลอว์เรน ฟอสต์
อำนวยการสร้าง:   ไบรอัน โกลด์เนอร์  สตีเฟน เดวิส  Marcia Gwendolyn Jones  Haven Alexander 
นักแสดงนำ:   อูโซ อาดูบา  แอชลี บอล  เอมิลี บลันต์  คริสติน เชโนเวธ  Taye Diggs  แอนเดรีย ลิบแมน  Michael Peña  โซอี ซัลดานา  Liev Schreiber  เซีย  Tabitha St. Germain  ทารา สตรอง  Cathy Weseluck 
กำกับภาพ: Anthony Di Ninno
ตัดต่อ: Braden Oberson
ดนตรีประกอบ: แดเนียล อินแกรม
บริษัทผู้สร้าง:   ออลสปาร์คพิกเจอร์  ดีเอชเอ็กซ์มีเดีย  
ผู้จัดจำหน่าย:   ไลออนส์เกต (สหรัฐ)  เอนเตอร์เทนเมนต์วันฟิลม์ (แคนาดา) 
วันฉาย:   24 กันยายน ค.ศ. 2017 (2017-09-24) (นครนิวยอร์ก)  6 ตุลาคม ค.ศ. 2017 (2017-10-06) (สหรัฐและแคนาดา) 
ความยาว: 99 นาที
ประเทศ:   สหรัฐ  แคนาดา 
ภาษา: อังกฤษ
ทุนสร้าง: 6.5 ล้านดอลลาร์สหรัฐ
ทำเงิน: 61.3 ล้านดอลลาร์สหรัฐ
มายลิตเติ้ลโพนี่: เดอะมูฟวี่ (อังกฤษ: My Little Pony: The Movie) เป็นภาพยนตร์แอนิเมชันแนวแฟนตาซีที่เผยแพร่ในปีค.ศ.2017 มีเนื้อเรื่องตั้งฐานมาจากการ์ตูนแอนิเมชันเรื่อง มายลิตเติ้ลโพนี่ มิตรภาพอันแสนวิเศษ ซึ่งเป็นแฟรนชายส์ของแฮสโบร (Hasbro) กำกับโดยเจย์สัน ธีส์เซน (Jayson Thiessen) และเขียนบทโดยเมแกน แม็คคาร์ธีย์ (Meghan McCarthy) ภาพยนตร์เรื่องนี้ได้ร่วมผลิตกับออลสปาร์คพิกเจอร์สและดีเอชเอ็กซ์มีเดีย,  และใช้แอนิเมชันที่ผลิตโดยตูนบลูมฮาร์โมนี. โดยฉายรอบแรกที่นครนิวยอร์กในวันที่ 24 กันยายน ค.ศ.2017, และเผยแพร่ในวันที่ 6 ตุลาคม ค.ศ.2017 ในอเมริกาเหนือโดยไลออนส์เกต และแคนาดาโดยเอนเตอร์เทนเมนต์วันฟิลม์ (Entertainment One Films) ภาพยนตร์เรื่องนี้ได้เสียงตอบรับผสมกัน และมีรายได้ทั้งหมดมากกว่า 60 ล้านดอลลาร์สหรัฐทั่วโลก (ลงทุนไป 6.5 ล้านดอลลาร์สหรัฐ)
บทพากษ์

ดูเพิ่ม: รายชื่อตัวละครในมายลิตเติ้ลโพนี่ มิตรภาพอันแสนวิเศษ
ทารา สตรอง รับบทเป็น ทไวไลท์ สปาร์คเคิล, ส่วนเสียงร้อง รับบทโดยรีเบ็คก้า ชอย์เก็ต
แอชลี บอล รับบทเป็น เรนโบว์แดช และแอปเปิ้ลแจ็ค
แอนเดรีย ลิบแมน รับบทเป็น พิงค์กี้พาย และฟลัทเทอร์ชาย
Tabitha St. Germain รับบทเป็น แรริตี้, ส่วนเสียงร้อง รับบทโดยคาซุมิ อีแวนส์
Cathy Weseluck รับบทเป็น สไปค์ เป็นมังกรวัยทารก ผู้ช่วยที่ซื่อสัตย์ของทไวไลท์
เอมิลี บลันต์ รับบทเป็น เทมเพสต์ ชาโดว์ (Tempest Shadow) ม้ายูนิคอร์นที่เคยรู้จักกันในชื่อฟิซเซิลป็อป เบอร์รีทวิสต์ (Fizzlepop Berrytwist) ผู้รับใช้สตรอมคิง เพื่อซ่อมเขาของเธอที่เสียไป
Michael Peña รับบทเป็น กรับเบอร์ (Grubber) เม่นที่ชอบพูดคมขำ และเป็นผู้ใกล้ชิดของ เทมเพสต์ ชาโดว์.
Liev Schreiber รับบทเป็น สตรอมคิง (Storm King) ราชาที่มีอำนาจเด็ดขาด เป็นผู้นำของเหล่าสโตร์ม มีจุดประสงค์หลักคือ ครอบครองดินแดน เพื่อหาเวทมนตร์ไว้ควบคุมสภาพอากาศ
Taye Diggs รับบทเป็น แค็ปเปอร์ (Capper) แมวที่มีเล่เหลี่ยมและมีจิตใจดี
โซอี ซัลดานา รับบทเป็น กัปตันเซแลโน (Captain Celaeno) เป็นกัปตันนกแก้วที่ขับไล่บริการของสตรอมคิง
คริสติน เชโนเวธ รับบทเป็น เจ้าหญิงสกายสตาร์ (Princess Skystar) ซีโพนี (ม้าทะเล)ที่ชอบตื่นเต้น และสามารถแปลงร่างเป็นฮิปโปกริฟฟ์ได้.
อูโซ อาดูบา รับบทเป็น ควีนโนโว (Queen Novo) ราชินีผู้ปกครองฮิปโปกริฟต์ที่แปลงร่างเป็นซีโพนี (ม้าทะเล) และเป็นมารดาของเจ้าหญิงสกายสตาร์
เซีย รับบทเป็น ซองเบิร์ด เซเรเนด์ (Songbird Serenade) เพกาซัสที่เป็นดาราในเอเควสเทรีย ตัวละครถูกออกแบบตามสิ่งที่เซียชอบ
การตอบรับ > บ็อกซ์ออฟฟิซ

ภาพยนตร์เรื่องนี้ได้รายได้ในสหรัฐและแคนาดาประมาณ 21.9 ล้านดอลลาร์สหรัฐ และรายได้ทั่วโลกประมาณ 61.3 ล้านดอลลาร์สหรัฐ ซึ่งถือว่าเยอะ เมื่อเทียบกับต้นทุนแค่ $6.5 ล้าน.
ส่วนพื้นที่ที่ได้รายได้มากที่สุดนอกอเมริกาเหนือ ได้แก่ จีน อยู่ที่ 7.4 ล้านดอลลาร์สหรัฐ, สหราชอาณาจักร อยู่ที่ 5 ล้านดอลลาร์สหรัฐ, รัสเซีย อยู่ที่ 2.3 ล้านดอลลาร์สหรัฐ และเยอรมัน อยู่ที่ 2.4 ล้านดอลลาร์สหรัฐ.
การตอบรับ > คำตอบรับ

ทางรอตเทนโทเมโทส์ ได้ให้ภาพยนตร์นี้ได้เรตติ้งไป 48% ตามความคิดเห็นทั้ง 63 อันพร้อมกับเรตติ้งเฉลี่ย 5.2/10 ส่วนทางเมทาคริติก ได้ให้คะแนนไป 39 จาก 100 โดยตั้งตามความคิดเห็นทั้ง 13 อัน และโพลล์จากCinemaScoreได้ให้ภาพยนตร์นี้ได้เกรด "A−" จากสเกล A+ ถึง F
เคที วอลช์ (Katie Walsh) จาก ลอสแอนเจลิสไทมส์ กล่าวถึงภาพยนตร์นี้ว่า "...ดูมีสีสัน, ดูและรู้สึกเหมือนการ์ตูนตอนเช้าวันเสาร์". ส่วนคริสตี เลโนร์ (Christy Lenore) จาก RogerEbert.com ได้ให้ดาวแค่ 1.5 จาก 4 ดาว และจอร์ช เทอร์รี (Josh Terry) จาก Deseret News บอกว่าผู้ปกครองควร "นำเงินไปซื้อของเล่นมายลิตเติ้ลโพนี่อันใหม่" ดีกว่าไปดูภาพยนตร์เรื่องนี้
การตอบรับ > การเข้าร่วม

| รางวัล | หมวดหมู่ | ผู้เข้าร่วม | ผล | Ref(s) |
| --- | --- | --- | --- | --- |
| Behind the Voice Actors Awards | Best Female Lead Vocal Performance in a Feature Film | ทารา สตรอง (as Twilight Sparkle) | เสนอชื่อเข้าชิง |  |
| Behind the Voice Actors Awards | Best Female Lead Vocal Performance in a Feature Film | เอมิลี บลันต์ (as Tempest Shadow) | เสนอชื่อเข้าชิง |  |
| Behind the Voice Actors Awards | Best Female Lead Vocal Performance in a Feature Film | Ashleigh Ball (as Rainbow Dash) | เสนอชื่อเข้าชิง |  |
| Behind the Voice Actors Awards | Best Female Vocal Performance in a Feature Film in a Supporting Role | Uzo Aduba (as Queen Novo) | เสนอชื่อเข้าชิง |  |
| Behind the Voice Actors Awards | Best Vocal Ensemble in a Feature Film | ทารา สตรอง, Ashleigh Ball, Andrea Libman, Tabitha St. Germain, Cathy Weseluck, เอมิลี บลันต์, Michael Peña, Liev Schreiber, Taye Diggs, โซอี ซัลดานา, Uzo Aduba, เซีย และKristin Chenoweth | เสนอชื่อเข้าชิง |  |
แหล่งข้อมูลอื่น

เว็บไซต์ทางการ
มาย ลิตเติ้ล โพนี่ เดอะ มูฟวี่ ที่อินเทอร์เน็ตมูวีเดตาเบส
มาย ลิตเติ้ล โพนี่ เดอะ มูฟวี่ ที่รอตเทนโทเมโทส์
มาย ลิตเติ้ล โพนี่ เดอะ มูฟวี่ ที่บ็อกซ์ออฟฟิศโมโจ
มาย ลิตเติ้ล โพนี่ เดอะ มูฟวี่ (ภาพยนตร์ ค.ศ. 2017) ที่ออลมูวี
มาย ลิตเติ้ล โพนี่ เดอะ มูฟวี่ ที่เมทาคริติก
มาริโกะ ชิโนดะ

| Mariko Shinoda |
| --- | --- |
篠田 麻里子
มาริโกะในปี ค.ศ. 2021
เกิด:  (1986-03-11) 11 มีนาคม ค.ศ. 1986 (38 ปี) จังหวัดฟูกูโอกะ, ประเทศญี่ปุ่น
ชื่ออื่น: มาริโกะซามะ (麻里子様)
ปีปฏิบัติงาน: ค.ศ. 2006–ปัจจุบัน
คู่สมรส: ไม่ทราบ (สมรส 2019; หย่า 2023)
บุตร: 1 คน
อาชีพทางดนตรี
แนวเพลง: เจป็อป
อาชีพ: นักแสดง นักร้อง นางแบบ ไอดอล (อดีต)
ค่ายเพลง: คิง (เอเคบีโฟร์ตีเอต)
อดีตสมาชิก: เอเคบีโฟร์ตีเอต


เว็บไซต์: mariko-shinoda.net
 
 
มาริโกะ ชิโนดะ (ญี่ปุ่น: 篠田 麻里子; โรมาจิ: Shinoda Mariko; เกิด 11 มีนาคม ค.ศ. 1986) เป็นนักร้อง นักแสดง นางแบบญี่ปุ่น และเป็นอดีตสมาชิกของเอเคบีโฟร์ตีเอต ในฐานะกัปตันทีมเอ